open-index/open-wikipedia-markdown huggingface dataset:
Pirmasis kanalas

**Pirmasis kanalas** () – 1995 m. balandžio 1 d. įkurtas Rusijos televizijos kanalas, vienas didžiausių ir įtakingiausių Rusijoje.
Centrinė televizijos būstinė yra Maskvoje (Rusijos Federacija). Pirmojo Baltijos kanalo centrinė būstinė įsikūrusi Rygoje (Latvija), Lietuvai laidas rengianti studija įsikūrusi Vilniuje.

Kanalo kalba – rusų. Laidos transliuojamos per palydovinę ir kabelinę televiziją. Šalys, kuriose transliuoja specialiai regionui pritaikytą programą: Rusija, Ukraina, Baltarusija, Estija, Latvija, Lietuva, Izraelis. Taip pat yra speciali programa Europai, Azijai, Afrikai, Šiaurės Amerikai ir NVS.

## Istorija
Įkūrėjas – Vladislavas Listjevas. Buvo įkurtas TSRS laikais transliuotos pirmosios televizijos programos (nuo 1951 m. kovo 22 d.) pagrindu. Nuo 1991 m. iki Pirmojo kanalo įkūrimo (1995 m.) pirmosios programos pagrindu buvo transliuojamas *Ostankino pirmasis kanalas*.

Nuo 2003 m. sausio 1 d. taip pat transliuoja Baltijos šalims pritaikytą programą. Kanalas, transliuojantis Baltijos šalims – *Pirmasis Baltijos kanalas* ().

## Programa
Programą sudaro filmai, serialai, autorinės laidos („Keliautojų klubas“, „Gyvūnijos pasaulyje“ ir kt.). Pirmasis kanalas taip pat dalyvauja kai kurių vaidybinių filmų kūrime (filmai „Nakties sargyba“, „Dienos sargyba“ ir kt.).

## Antilietuviška veikla
2013 m. spalio 4 d. Jolantos Butkevičienės vadovaujama Lietuvai adaptuota „Pirmojo Baltijos kanalo“ versija transliavo laidą „Žmogus ir įstatymas“ (), kurioje buvo neigiami TSRS karinių dalinių nusikaltimai 1991 m. sausio 13 d. įvykiuose.

Po kilusio ažiotažo Lietuvoje J. Butkevičienė pasitraukė iš savo pareigų, o LR Teismas uždraudė šalyje šiuo kanalu transliuoti ne ES pagamintą produkciją.

Tris mėnesius PBK rodė tik ES šalyse sukurtą programą, o 2014 m. sausio 15 d. grįžo įprasta PBK programa.

## Išnašos

## Nuorodos
* Oficiali svetainė
* Pirmasis Baltijos kanalas Lietuvai
Žvejybinė ritė

**Žvejybinė ritė** - žūklės įrankis, skirtas užmesti ir suvynioti valui su žuvims skirtu masalu. Tvirtinama prie meškerės koto.

## Techninės savybės
Korpusas gaminamas iš grafito arba metalų lydinio. Paprastai pagrindinės žvejybinės ritės dalys yra valo būgnelis, centrinė ašis, dantračiai, priekinė arba galinė momentinė stabdžių sistema, rankenėlė bei valo lankelis. Labai svarbūs ritės komponentai yra guoliai. Jų kiekis svyruoja nuo 1 iki 12 ar daugiau. Ritės patvarumas priklauso nuo dantračių sistemos ilgaamžiškumo, kokybiškų guolių skaičiaus, vartojimo būdo bei gamintojo kokybės.

Žvejybines rites gamina šios firmos: *Shimano, Ryobi, Abu Garcia, Daiwa, Cormoran* ir kt.

## Tipai
* Inercinės - vykstant metimo procesui sukasi ir ritės būgnelis.
* Neinercinės - būgnelis nesisuka, valas išsivynioja laisva eiga.
* Multiplikatorinės - valo būgnelis sudaro ritės pagrindą.

Lietuvoje labiausiai paplitusios neinercinės ritės.

## Rūšys
* Spininginės - skirtos žvejoti spiningu, taip pat dugnine meškere.
* Tolimo užmetimo - naudojamos tolimiems užmetimams, lengviems masalams.
* Jūrinės - dideliu gabaritų itin galingos.
* Muselinės - skirtos tik muselinei meškerei.
Jėzuitų gvaranių redukcijos

**Jėzuitų redukcijos** (), **gvaraniškos jėzuitų misijos** (*Misiones jesuíticas guaraníes*) – portugalų ir ispanų kolonizatorių strategija pasitelkiant katalikiškas misijas (redukcijas) kolonizuoti teritorijas, vietinius gyventojus „civilizuojant“ ir „atverčiant į Dievą“. Jėzuitų ordino misijos įsisteigė tupių-gvaranių gyvenamose teritorijose Pietų Amerikoje, daugiausia Paranos ir Urugvajaus tarpupyje, taip pat Amazonijoje, Čiake ir kitose atokiuose regionuose.

Pirmieji jėzuitai į Pietų Ameriką atvyko 1550 m. 1641 m. pradėjo steigti redukcijas, o pats pikas buvo XVIII a. pirmoje pusėje, kuomet veikė apie 30 misijų, o pakrikštytų indėnų skaičius siekė 100–300 tūkst. Misijos turėjo plačią autonomiją ir praktiškai nepriklausė nuo kolonistinės valdžios. Jėzuitai savo misijų teritorijose vietiniams indėnams skleidė „Dievo žodį“ (gvaranių ir tupių kalbomis), skatino menų, kultūros vystymąsi. Nors jėzuitų misijose indėnai nebuvo masiškai žudomi ar imami į vergiją, kaip kitose Amerikos vietose, bet vietinių gyventojų laisvės buvo smarkiai apribotos (turėjo dirbti misijose, negalėjo laisvai prekiauti).

Misijos centras buvo redukcija, kurią sudarė bažnyčia, mokykla, šventorius, toliau stovėdavo ligoninė, našlių namai, sandėliai. Centrinėje aikštėje stovėdavo kryžius ir misijos šventojo statula.

1759 m. jėzuitai buvo išvaryti iš Portugalijos valdomų žemių, o 1767 m. – iš Ispanijos. Gvaraniai sukilo į gvaranių karą, tačiau jį netrukus pralaimėjo ir buvo priversti pasitraukti į miškus. Redukcijų teritorijas užėmė kolonistai ir pradėjo vietinių gyventojų naikinimą.

Iki šių dienų yra išlikę redukcijų griuvėsiai, kurių dauguma saugoma kaip istorinės vertybės. Jėzuitų modifikuota gvaranių kalba yra viena plačiausiai vartojamų indėnų kalbų Pietų Amerikoje, o modifikuota tupių kalba *[[Nheengatu]]* taip pat vis dar vartojama Amazonijoje.

## Susiję pasaulio paveldo objektai

* : Čikitanijos jėzuitų misijos (1990)
* : La Santisima Trinidad de Paraná ir Chesus de Tavarangės jėzuitų misijos (1993)
* : Jėzuitų kvartalas ir stotys Kordoboje (2000)
* : Čilojės bažnyčios (2000)

## Kitos žymesnės misijos
* Santa Ana del Jakuma, Bolivija
* San Ignasijo de Velaskas, Bolivija

## Nuorodos
* Išsamios, iliustruotas aprašymas jėzuitų sumažinti Chiquitanía (anglų kalba)
Serbentinė erkutė

**Serbentinė erkutė** (*Cecidophyopsis ribis*) – *Eriophyidae* šeimos erkutė, pažeidžianti *Ribes* genties augalus – juoduosius serbentus ir agrastus. Erkutė maitinasi serbentų pumpurais, sukelia galus ir platina serbentų ligą sukeliantį virusą. Serbentinė erkutė yra rimtas juodųjų serbentų kenkėjas Europoje. Kituose žemynuose jo reikšmė žymiai mažesnė.

Europoje serbentinė erkutė plačiai paplitusi. Pietuose per vasarą išsivysto dvi erkučių kartos.

Patelių kūnas cilindriškas, 0,2-0,3 mm ilgio, su dviem poromis kojų. Baigiasi dviem pilvelio šereliais. Nimfos nejudrios, 0,1-0,13 mm ilgio. Patelės žiemoja pumpurų viduje. Viename pumpure gali būti iki 3 tūkst. erkių. Pavasarį, kai ima sprogti juodųjų serbentų pumpurai, patelės ima dėti kiaušinėlius (viena patelė – 5-48 kiaušinėlius). Kiaušinėlių dėjimas trunka virš mėnesio, kol juodieji serbentai pradeda žydėti. Pirmieji kiaušinėliai vystosi 6-12 dienų. Masiškai žydint juodiesiems serbentams išsirita antroji karta. Erkutės maitinasi pumpurų viduje ir smarkiai juos pažeidžia. Juodųjų serbentų pažeisti pumpurai pastambėja ir išpampsta. Raudonųjų ir geltonųjų serbentų pumpurai padidėja nežymiai, jų forma nesikeičia. Gali pažeisti iki 50-80 % serbentų pumpurų. Pažeisti pumpurai sprogsta lėtai, jis išsiskleidžia 2-3 savaites vėliau, o lapai būna smulkūs, blyškūs ir deformuoti. Stipriai pažeisti pumpurai žūsta ir neišsprogsta.

## Kovos priemonės
Anksti pavasarį, individualiuose soduose, reikia surinkti visus erkėtus pumpurus, o jei augalai labai užsikrėtę, reikia išpjauti šakas prie pat žemės ir sudeginti.

Serbentų krūmus tręšti mėšlu su mineralinėmis trąšomis, pastoviai purenti žemę po krūmais.

Tarp serbentų krūmų galima pasodinti svogūnų arba česnakų, kurių rudenį iškasti nereikia.

Pasirodžius serbentų žiedynams, krūmus purkšti šviežiai pagaminta česnakų suspensija. Paruošimo būdas: 50-100 g česnakų skiltelių sutrinama moliniame inde ir sumaišoma su 10 l vandens. Antrą kartą purškiama praėjus 5-6 dienoms po pirmojo purškimo.

## Šaltiniai
Peijenė

**Peijenė** () – ežeras Suomijoje. Antras pagal plotą ir pats giliausias Suomijos ežeras. Požeminis, uoloje iškirstas tunelis jungia ežerą su Helsinkiu, tiekia miestui geriamą vandenį. Ilgis – 120 km. Aukštis virš jūros lygio – 78,3 m. Vanduo ežere visiškai pasikeičia per 2,5 metų. Ežere 1886 salos.

Miestai – Asikala, Juveskiulė, Lahtis, Heinola.

## Šaltiniai
Diena be tabako

**Pasaulinė diena be tabako**, dar vadinama **Pasauline nerūkymo diena**, minima visame pasaulyje gegužės 31 dieną. Dienos tikslas – informuoti visuomenę apie tabako žalą.

1987 m. Pasaulio Sveikatos Organizacijos nariai, siekdami atkreipti pasaulio dėmesį į epidemiškai plintančias, tačiau išvengiamas mirtis, sukeltas rūkymo, paskelbė gegužės 31 d. Pasauline diena be tabako. Tądien visi rūkantieji skatinami bent vieną dieną nerūkyti, atsisakyti tabako gaminių. Visuomenė įvairiais būdais skatinama susipažinti su rūkymo žala ir pasauline tabako epidemija.

Lietuvoje kasmet šią dieną organizuojamos įvairios akcijos, pvz., iškeisti cigaretę į obuolį.

## Šaltiniai
Gerdenis Grickevičius

**Gerdenis Grickevičius** (g. 1987 m. rugsėjo 2 d.) – lietuvių jaunosios kartos dailininkas.

## Biografija
1994–1998 metais mokėsi Šiuolaikinės mokyklos centre, 1998–2006 metais – Nacionalinėje M. K. Čiurlionio menų mokykloje, 2010 m.  Vilniaus dailės akademijoje pas Konstantiną Bogdaną apsigynė bakalauro darbą "Partizanių portretai". 2011 - 2015 m. studijavo Lietuvos edukologijos universitete prancūzų filologiją ir didaktiką, apsigynė bakalauro laipsnį prancūzų kalbos dialektų tema.

## Veikla
Nuo 2006 m. Gerdenis įsitraukė į kultūrinį Lietuvos gyvenimą – dalyvavo Vilniaus savivaldybės inicijuotame projekte „Menas netradicinėse erdvėse“ (programos „Vilnius – Europos kultūros sostinė 2009“ dalis), festivalyje „Druskininkų vasara su M. K. Čiurlioniu“, jaunųjų menininkų festivalyje „Vilniaus veidai“, buvusioje galerijoje „Artcore“ (J. Vienožinskio dailės mokykloje) dalyvo perfomansuose, tapytojo darbai ne vieną kartą buvo pristatyti Berlyno Epiphanienkirche ir Stephanuskirche bendruomenėms. 

2010 metais Vilniaus dailės akademijoje apsigynė savo bakalauro darbą „Partizanių portretai“, kuris sulaukė susidomėjimo ir buvo parodytas per tremtinių suvažiavimą 2010 metais Kauno įgulos karininkų ramovėje, Lietuvos karo akademijos ramovėje, 2012 m. vasarį Berlyne vasario 16-osios, 2014 m. kovą Niujorke Lietuvos konsulato organizuoto kovo 11-osios paminėjimo metu.

## Šaltiniai
Kiumijokis

**Kiumijokis** (, ) – upė Suomijoje. Didžiausia upė pietų Suomijoje. 12 km nuo jūros, į šiaurę nuo Kotkos miesto upė išsišakoja. Įteka į jūrą penkiomis atšakomis. Naudojama hidroenergijos gamybai.

Vidutinis gylis – 9,5 m, nors daug kur viršija ir 20 m.

Miestai prie upės – Kotka, Kūsankoskis, Anjalankoskis.

Vakarinė upės atšaka žymėjo sieną tarp Švedijos ir Rusijos nuo 1743 iki 1809 m. Suomijos dalis į rytus nuo sienos vėliau buvo pavadinta Senąja Suomija.
Peijenės tunelis

**Peijenės vandens tunelis** () – ilgiausias pasaulyje vientisas tunelis uoloje. Ilgis – 120 km, gylis – 30–100 m (po uolomis). Tuneliu tiekiamas vanduo milijonui gyventojų Helsinkio metropolinėje zonoje.

Tunelis prasideda Peijenės ežero pietinėje dalyje. Baigiasi dirbtiniame Silvolos ežere. Vanduo tuneliu dėl nedidelio nuolydžio teka savaime. Iš dirbtinio ežero pumpuojmas į vandens valymo įrenginius.

Darbai truko nuo 1972 iki 1982 m. 2001 m. tunelio atkarpos buvo remontuojamos. Tuneliu gali tekėti iki 10 m³/s, šiuo metu vandens valymo įrenginiai ima 3 m³/s.
Genadijus Nikonovas

**Genadijus Nikonovas** (; g. 1950.08.11 – m. 2003.05.14) – rusų šaunamųjų ginklų konstruktorius, labiausiai žinomas kaip automato AN-94 kūrėjas.

Gimė 1950 m. gegužės 11 d. Iževske (Rusija), darbininkų šeimoje. Abu tėvai visą gyvenimą dirbo IžMaše.

1968 m. baigė Iževsko pramonės technikumą ir pradėjo dirbti techniku Ižmašo Vyriausiojo konstruktoriaus skyriuje. Dar mokydamasis technikume susidomi povandeniniais ginklais ir sukuria povandeninio šautuvo nuleistuko mechanizmą, už kurį gauna jaunimo techninės kūrybos konkurso Garbės raštą.

Dirbdamas Ižmaše Nikonovas mokėsi Iževsko mechanikos instituto vakariniame skyriuje, kurį su pagyrimu ir ginklų konstruktoriaus diplomu baigia 1975 m. Dirbdamas Ižmaše kuria pneumatinius ir sportinius ginklus, užsiima moksliniais tyrimais. Nikonovas turi 44 autorinius liudijimus, jam buvo suteikti garbės vardai „Geriausias įmonės konstruktorius“ ir „Geriausias ministerijos konstruktorius“.

Nuo 1986 m. buvo Ižmašo Vyriausiojo konstruktoriaus skyriaus konstruktorių biuro viršininkas, nuo 2000 m. – koncerno „Ižmaš“ Ginklų konstravimo centro biuro viršininkas.

Žinomiausi Nikonovo sukurti ginklai yra medžioklinis karabinas „Iziubr“ () ir automatas AN-94.

Dalyvavo kuriant:
* sportinį pneumatinį šautuvą PV (),
* (1978) bandomąjį sportinį šautuvą „Biatlon“, kurio mechanizmai vėliau panaudoti serijiniame šautuve BI-7-2 (*БИ-7-2*)
* (1994–1995) lygiavamzdį medžioklinį karabiną „Saiga“.

2000 m. apgynė disertaciją „AN-94 konstrukcija“, jam buvo suteiktas technikos mokslų daktaro (pagal Lietuvos nomenklatūrą atitinka habilituoto daktaro laipsnį).

## Nuorodos
* Геннадий Николаевич Никонов
* В Ижевске установлен памятник конструктору-оружейнику Г.Н. Никонову
Gvaranių karas

**Gvaranių karas** () arba **Septynių redukcijų karas** – karas vykęs 1756 m. tarp septynioms jėzuitų redukcijoms priklausiusių gvaranių genčių ir ispanų bei portugalų kolonistinės armijos. Karą išprovokavo 1750 m. Madrido sutartis, nustačiusi sieną tarp Ispanijos ir Portugalijos imperijų kolonijų Pietų Amerikoje.

Nustatyta valstybių siena driekėsi Urugvajaus upe, kurios baseine ir buvo įsikūrę daug redukcijų. *[[Misiones Orientales]]* regione buvusios septynios misijos (San Migelis, Santos Anchelesas, San Lorenso Martiras, San Nikolasas, San Chuan Bautista, San Luis Gonsaga ir San Fransisko de Borža) atsidūrė Portugalijos imperijos teritorijoje, todėl buvo priverstos persikelti į Ispanijai (kuriai ir buvo pavaldžios) žemes.

1754 m. jėzuitai paliko misijas, tačiau gvaraniai, vadovaujami Sepé Tiaraju, atsisakė palikti savo žemes. 1754 m. ispanų armija nesėkmingai bandė perkraustyti gvaranius jėga. 1756 m. jungtinės portugalų – ispanų pajėgos su 3000 karių pradėjo gvaranių kaimų puolimą. Pagrindiniame Kaiboatės mūšyje žuvo 1511 indėnų ir tik 3 europiečiai. Jungtinės pajėgos sėkmingai užėmė visas 7 redukcijas, dalį indėnų paėmė į nelaisvę. Kiti pasitraukė į džiungles ir ten dar kurį laiką priešiosi portugalų kolonistams.

Gvaranių karas vaizduojamas 1986 m. filme *[[Misija (filmas)|Misija]]*.
Winona Ryder

**Winona Ryder** (gimimo vardas *Winona Laura Horowitz*, g. 1971 m. spalio 29 d., Minesota, JAV) – amerikiečių aktorė.

## Biografija
Winona Ryder gimė 1971 m. spalio 29 d. Minesotos valstijoje, JAV.

Ryder sugebėjimai vaidinti buvo pastebėti jai vaidinant pjesėje Amerikos teatro konservatorijoje San Franciske. Tada jai buvo 13 metų. Jos debiutas kine – filmas „Lukas“ (*Lucas*, 1985), kuris buvo nufilmuotas netoli Čikagos.

Winona Ryder buvo du kartus nominuota Oskarui: už vaidmenis filmuose „Nekaltybės amžius“ ir „Beti ir jos seserys“. Už vaidmenį filme „Nekaltybės amžius“ ji 1994 m. buvo apdovanota Auksiniu gaubliu.

Kiti svarbesni vaidmenys buvo filmuose „Bremo Stokerio „Drakula““ (*Bram Stokers Dracula*), „“ (*Alien: Resurrection*) ir „Edvardas Žirkliarankis“ (*Edward Scissorhands*).

2002 m. dėl drabužių už 5000 JAV dolerių sumą vagystės parduotuvėje teismo buvo nuteista 3 metams laisvės atėmimo lygtinai ir 480 valandoms viešųjų darbų, taip pat turėjo sumokėti baudą.

## Filmografija

## Nuorodos
* Imdb.com apie aktorę
AK-107

**AK-107**, **AK-108** ir **АК-109** – rusiški automatai, patobulintos AK-101 versijos. Alternatyvus AK iššifravimas – *Александров-Калашников* 'Aleksandrovo ir Kalašnikovo'.

AK-107 ir AK-108 yra patobulinti AK-101 automatų variantai. Jų ypatumai:
* Naudoja *subalansuotos atatrankos sistemą* ( 'balansuota automatinė atatrankos sistema'; ) – šaunant dalis dujų nukreipiama į dujų kamerą, kur jos besiplėsdamos atlieka du judesius – (1) stumia atgal užrakto mechanizmą ir pertaiso ginklą, (2) stumia priekin specialią masyvią detalę, kurios judesys kompensuoja galimą masės centro poslinkį ir atatranką.
* AK-107 naudoja rusiškus 5,45x39 mm šovinius, AK-108 – 5,56x45 mm NATO standarto šovinius, AK-109 - 7,62×39 mm.
* Turi tris šaudymo režimus – po vieną šūvį, 3 šūvių serija, paprasta serija

Subalansuotos atatrankos sistemą pataikymų glaudumą padidina 1,5-2 kartus.

Abiejų automatų konstrukcijoje plačiai naudojamas juodas stiklo pluoštu armuotas poliamidas, ir jo gaminama buožė, apsodas. Šio plastiko naudojimas didina gamybos kainą, tačiau plastikinės detalės gerokai tvirtiesnės už medines.

## Nuorodos

* Genesis of the AK107 and AK108 assault rifles , АК-107 и АК-108 (rusų kalba)
Jurijus Aleksandrovas

**Jurijus Konstantinovičius Aleksandrovas** (; 1934 m. lapkričio 22 d. – 2021 m. vasario 22 d.) – rusų šaunamųjų ginklų konstruktorius. Labiausiai žinomas kaip automato AL-7 kūrėjas ir vienas iš automatų AK-107 ir AK-108 konstruktorių.

## Biografija
Jurijus Aleksandrovas gimė 1934 m. lapkričio 22 d. Ust-Kuto kaime Irkutsko srityje (Rusija). Tėvas Konstantinas žuvo Antrajame pasauliniame kare, motina Nina buvo ligoninės sąskaitininkė.

1952 m. baigė vidurinę mokyklą ir įstojo į Leningrado karinės mechanikos institutą. 1958 m. jį baigė su inžinieriaus diplomu.

1958 m. ėmė dirbti Ižmaše, Vyriausiojo ginklų konstruktoriaus skyriuje, Jevgenijaus Dragunovo grupėje, kuri tuo metu kūrė snaiperinį šautuvą SVD, 1963 m. priimtą į ginkluotę.

1963 m. užsiėmė inžinieriniais projektais, kurių tikslas buvo patobulinti automatinių šaunamųjų ginklų mechanines sistemas ir padidinti taiklumą. 1969 m. sukūrė automatą AL-7, kuriame panaudojo subalansuotos atatrankos sistemą. Ginklas sėkmingai veikė bandymuose, parodydamas 1,5-1,5 kartus didesnį taiklumą, nei tuometiniai armijos ginklai.

Nuo 1974 m. J. Aleksandrovas (tuo metu – Ižmašo vyriausiojo ginklų konstruktoriaus pavaduotojas) dalyvavo paleidžiant į serijinę gamybą automatus AK-74 ir AKS-74, tobulino gamyboje naudojamus technologinius metodus.

Vėliau dalyvavo kuriant civilinius ginklus pagal karinius modelius – medžioklinius karabinus „Tigr“ ir „Saiga“.

Diegdamas į AK-101 konstrukciją subalansuotos atatrankos sistemą sukūrė automatus AK-107 ir AK-108.

Buvo Apdovanotas Raudonosios Vėliavos ir Garbės Ženklo ordinais.

## Šaltiniai

## Nuorodos
* Youriy K. Alexandrov
Sostinės krepšinio lyga

**Sostinės krepšinio lygos (GEALAN-SKL)** rengiamas Vilniaus krepšinio čempionatas – populiariausias vietinis sporto turnyras Vilniaus mieste. Pirmenybėse kasmet rungtyniauja daugiau nei 110 krepšinio mėgėjų komandų. Pagal pajėgumą ekipos varžosi A, B, C ir D lygose.

Be miesto pirmenybių Sostinės krepšinio lyga dar organizuoja Įmonių lygos, Spring ir Summer čempionatus, o stipriausios miesto komandos kovoja dėl lygos įkūrėjo vardu pavadintos Alekso Makulavičiaus taurės.

## Sostinės krepšinio lyga
GEALAN-SKL pirmenybes organizuoja Sostinės krepšinio lyga, įkurta 2017 m. rugpjūčio 28 d. ir tęsianti Vilniaus krepšinio sąjungos organizuoto Vilniaus krepšinio čempionato tradicijas.

;Vadovybė
* Prezidentas (nuo 2006 m.): Robertas Brazys
* Direktorius (nuo 2015 m.): Vaidas Indriliūnas

## Rėmėjai

Pagrindinis turnyro rėmėjas nuo 2016–2017 m. sezono yra Lietuvos ir Vokietijos UAB „Gealan Baltic“, kurios vardu šiuo metu ir vadinasi oficialus SKL čempionatas.

2006 m. pagrindiniu Vilniaus miesto čempionato rėmėju buvo mineralizuotas vanduo „Montavit“, o nuo 2007–2008 m. sezono iki 2012 m. stipriausią sostinės krepšinio lygą remė „Švyturys“ bei prekybos centras IKI. Nuo 2013 m. iki 2016 m. pavasario SKL pagrindine rėmėja buvo AB „Plasta“.

## Turnyrų sistema
Sostinės krepšinio lygos organizuojamame A lygos čempionate 2011–2012 m. sezone varžėsi 12 ekipų. Visos jos žaidė vienoje grupėje, dviejų ratų sistema, o aštuonios pajėgiausios komandos pateko į atkrintamąsias varžybas.

Antrojoje pagal pajėgumą lygoje 2011–2012 m. pirmenybėse žaidė dvidešimt trys komandos. Jos buvo suskirstytos į tris grupes, kuriose su varžovėmis žaidė dviejų ratų sistema.

Šešiolika stipriausių komandų pateko į „Top 16“ etapą, likusios tęsė kovą „Išlikimo grupėje“.

Dėl gausiausios miesto lygos nugalėtojų vardų 2011–2012 m. čempionate kovojo net 80 komandų. Pirmajame varžybų etape jos buvo suskirstytos į dešimt grupių po aštuonias komandas. Pirmojo etapo grupėse komandos žaidė vieno rato sistema.

Antrajame varžybų etape turnyro dalyvės buvo paskirstytos į du pajėgumo divizionus: „Stipriausiąjį“ ir „Silpnesniųjų“. Pirmajame atsidūrė 36 pajėgiausios ekipos, kurios automatiškai pateko į atkrintamąsias varžybas, o sužaidusios vieną ratą išsidalino vietas reitingo rikiuotėje.

Dėl bilietų į svarbiausias sezono kovas galėjo pakovoti ir „Silpnesiųjų“ diviziono ekipos, kurioms atiteko dar 12 kelialapių į atkrintamąsias.

## Istorija

**A lyga**

**B lyga**

**C lyga**

**D lyga**

**E lyga**

## Šaltiniai


## Nuorodos
* SKL svetainė
FK Granit Mikaševiči

**FK Granit Mikaševiči** – Baltarusijos futbolo klubas iš Mikaševičų.

## Istorija
Klubas įkurtas 1978 m. Kurį laiką vadinosi *FK Mikaševiči*. Yra dalyvavęs elito diviziono kovose, bet elite neįsitvirtino.

2021 m. klubas turėjo žaisti Pirmoje lygoje, tačiau susidūrė su finansiniais nepritekliais ir pasitraukė iš pirmenybių prieš jų pradžią.

## Emblema

Vaizdas:Hranit Mikashevichy.png|Senoji emblema 
Vaizdas:Granit_Mikaševičy_logo.png|Dabartinis logotipas


## Pasiekimai

## Sezonai

|}Šaltinis:

## Lietuviai
* Vitalijus Kavaliauskas, puolėjas 2009-2010
* Darius Miceika, saugas 2009
* Andrius Šidlauskas, gynėjas 2009

## Išnašos

## Nuorodos
*
Duracell

**Duracell Inc.** – amerikiečių gamybinė įmonė, priklausanti Berkshire Hathaway, gaminanti baterijas ir išmaniąsias energijos tiekimo sistemas. Duracell šiuo metu užima apie ketvirtį pasaulinės baterijų rinkos, nors jų populiarumas mažėja.

## Produkcija

Duracell gamina pagrindinių tipų baterijas – AAA, AA, C, D, 9 voltų (vadinamąsias „kronas“), taip pat CMOS baterijas motininėms plokštėms (CR2032). Leidžiamos ir retesnių tipų baterijos – AAAA (naudojamos rašikliuose su žibintuvėliais, portatyviniuose gliukozės kiekio kraujyje matuokliuose ir pan.). Duracell turi ir platų miniatiūrinių baterijų asortimentą – kalkuliatoriams, rankiniams laikrodžiams, klausos aparatams ir kitiems miniatiūriniams (dažniausiai medicininiams) prietaisams.

Duracell leidžia ir pakraunamas akumuliatorines baterijas.

## Istorija

Durcell kompanijos istorija prasidėjo apie 1920 m., pradėjus bendradarbiauti mokslininkui Samuel Ruben ir verslininkui Philip Mallory bei įkūrus P.R.Mallory Company įmonę. Samuelis sukūrė gyvsidabrio baterijas, kurios pranašesnės už tais laikais populiariausiais cinko baterijas. Buvo įkurta bendra Philipo ir Samuelio įmonė „P. R. Mallory Company“. 1950 m., kai gyvsidabrio baterijos atgyveno, Samuelis patobulino šarminius mangano elementus, padarydamas juos mažesnius, patvaresnius ir ilgiau veikiančius nei bet kuris kitas maitinimo šaltinis.

1964 m. oficialiai pradėtas naudoti „Duracell“ vardas. Šarminių elementų rinkos augimą skatino fotografijos poreikiai. Tik 1970 m. pavyko padidinti jų gamybą tiek, kad pasiūla atitiktų paklausą.
Kambrijos kalnai

**Kambrijos kalnai** (, ) – kalnų masyvas Didžiosios Britanijos pietvakariuose, Velse. Ilgis šiaurės – pietų kryptimi 150 km. Aukštis iki 1085 m (Snoudono k.). Sudaryti daugiausia iš skalūnų, klinčių, smiltainio. Vyrauja plokštikalnių reljefas su atskirais, ledynų nusmailintais masyvais (pvz., Snoudonija). Akmens anglių telkiniai. Viržynai, durpynai, slėniuose – plačialapių miškai, sodai.

Kalnai susidarė kambro periode.

## Šaltiniai
Need for Speed: Underground 2

**Need for Speed: Underground 2** – aštuntasis kompiuterinių žaidimų serijos „Need for Speed“ žaidimas, sukurtas 2004 m. PlayStation 2, Xbox, GameCube, Game Boy Advance, Nintendo DS konsolėms, asmeniniams kompiuteriams ir mobiliesiems telefonams.

## Apžvalga

Kaip ir „Need for Speed: Underground“ žaidimas, „Need for Speed: Underground 2“ žaidimo tikslas laimėti visas lenktynes, prizus ir tapti geriausiu lenktynininku mieste. Žaidime grafikos ir valdymo aspektai nepasikeitė, pagerėjo tik aplinkos detalės ir padidėjo automobilių skaičius. Žaidime atsirado nauja galimybė važinėti laisvai po visą miestą ir rinktis lenktynes pagal savo norą, dar padidėjo žaidimo režimų skaičius, dabar žaidime jų 8 (*circuit*, *sprint race*, *drag race*, *drift race*, *outrun*, *SUV race*, *street X race*, *URL race*). Išliko savotiškas žaidimo siužetas, kuriame žaidimo žaidėjo automobilį sudaužo lenktynininkų gauja „The Street Reapers“ ir tada žaidėjas atvyksta į Bayview miestą atkeršyti šiai gaujai. „Need for Speed: Underground 2“ žaidime atsirado daugiau atributų gerinti automobilius iš išorės ir vidaus, yra daugiau automobilio detalių ir aptakų. Priziniai taškai žaidime išliko kaip piniginis vienetas, už kuriuos galima gražinti ir gerinti automobilį. Išliko galimybė rinktis savo priešininkų vairavimo lygį.

## Pagrindiniai veikėjai

„Need for Speed: Underground 2“ žaidime yra tik keli pagrindiniai veikėjai, kurių gretose yra ir draugų, ir priešų žaidimo žaidėjui.

## Trasos
„Need for Speed: Underground 2“ žaidime trasos nėra konkrečiai pavadintos, visos lenktynės vyksta Bayview mieste, kuriame yra kalnų, lygių plokštumų ir greitkelių regionai. *URL race*, *drift race * ir *street X race* režimo lenktynės vyksta atskirose trasose, kurios yra beveik visada uždaros.

## Automobiliai

„Need for Speed: Underground 2“ žaidime yra 28 sportiniai automobiliai:

## Garso takelis

„Need for Speed: Underground 2“ žaidimas yra spalvingas savo muzikiniais kūriniais, jų žaidime 27:

# Snoop Dogg featuring The Doors – „Riders on the Storm“
# Capone-N-Noreaga – „I Need Speed“
# Chingy – „I Do“
# Sly Boogy – „That’z My Name“
# Xzibit – „LAX“
# Terror Squad – „Lean Back“
# Fluke – „Switch/Twitch“
# Christopher Lawrence – „Rush Hour“
# Felix da Housecat – „Rocket Ride“
# Sin – „Hard EBM“
# Adam Freeland – „Mind Killer“
# Paul Van Dyk – „Nothing But You“
# Sonic Animation – „E-Ville“
# Killing Joke – „The Death & Resurrection Show“
# Rise Against – „Give it All“
# Killradio – „Scavenger“
# The Bronx – „Notice of Eviction“
# Ministry – „No W“
# Queens of the Stone Age – „In My Head“
# Mudvayne – „Determined“
# Septembre – „I am Weightless“
# Helmet – „Crashing Foreign Cars“
# Cirrus – „Back on a Mission“
# Spiderbait – „Black Betty“
# Skindred – „Nobody“
# Snapcase – „Skeptic“
# Unwritten Law – „The Celebration Song“

## Nuorodos

* Oficiali svetainė 
* Need for Speed: Underground 2 svetainėje MobyGames
Humifikacija

**Humifikacija** – organinių medžiagų liekanų irimas dirvoje, veikiant gyvūnams, mikroorganizmams ir kitiems veiksniams, kurio metu susidaro humusas. Šio proceso metu celiuliozė ir kitos organinės medžiagos virsta humuso rūgštimis (huminais, fulvo rūgštimis ir kt.).

Dėl organizmų veiklos ji intensyviausiai vyksta dirvožemio paviršiuje ir viršutiniame dirvožemio horizonte. Humifikacija vyksta ir kompostuojant organines atliekas.

Humifikacijos laipsnį rodo anglies atomų masės humuso rūgštyse ir masės visoje organinėje dirvožemio medžiagoje santykis.
Brekono Bakenai

***Brekono Bakenai*** (, ) – kalnagūbris pietryčių Velse, Kambrijos kalnuose. Aukštis iki 886 m (Pen y Fan k.); kitos svarbesnės viršūnės: *Corn Du* (873 m), *Cribyn* (795 m), *Fan y Bîg* (719 m).

1957 m. kalnuose įkurtas Brekono Bakenų nacionalinis parkas. Apima taip pat Juoduosius kalnus, Fawr mišką. Teritorijoje vyrauja viržynai, miškai, slėnių ganyklos. Yra keletas krioklių, jų tarpe aukščiausias Velse *Sgwd Henrhyd* (27,4 m). Populiarios turistinės atrakcijos: pasivaikščiojimai, kelionės dviračiu, uolų laipiojimas, jodinėjimas, žvejyba.


Image:Sgwd yr Eira, Afon Hepste.jpg|Sgŵd yr Eira krioklys
Image:Brecon beacons arp.jpg|Brekono Bakenų kalnai
Image:Pony in brecon2.jpg|Laukiniai poniai
Pen i Vanas

**Pen i Vanas** () – aukščiausia viršukalnė Pietų Velse, Kambrijos kalnų Brekono Bakenų masyve. Aukštis 886 m. Įeina į Brekono Bakenų nacionalinį parką. Viršūnę dažna dengia debesys. Pen i Vano viršūnė stati ir sunkiai įveikiama nepatyrusiems keliautojams.

## Šaltiniai
Ottmar Mergenthaler

**Otmaras Mergentaleris** (, 1854 m. gegužės 11 d. Bad Mergenteimas, Vokietija – 1899 m. spalio 28 d. Baltimorė, JAV) – rašomosios mašinėlės išradėjas.

## Nuorodos
* Ottmar Mergenthaler gyvenimas ir veikla
Goverio pusiasalis

**Goverio pusiasalis** (, ) – pusiasalis pietvakarinėje Velso pakrantėje. Išsikiša į Bristolio įlanką tarp Karmateno ir Svonsio įlankų. Vakaruose pusiasalis užsibaigia 1,6 km ilgio kalkakmenio kyšuliu Vormshedu, kuris potvynių metu pavirsta sala. Goverio pusiasalis 1956 m. išskirtas kaip nuostabaus gamtos grožio vieta. Čia gausu smėlio paplūdimių (*Rhossili, Oxwich*), įlankų, o nuo kalvų atsiveria puikus vaizdas į jūrą. Pusiasalyje yra 6 pilys.
AK-101

**AK-101** – rusiškas automatas, vienas iš Kalašnikovo automatų, AK-10X serijos pradininkas.

AK-101 buvo sukurtas eksportui į užsienį, tad jis naudoja NATO standarto 5,56x45 mm šovinius. Skirtas tiems, kurie nori suderinti NATO standarto šaudmenų tiekimo galimybę su legendinių Kalašnikovo automatų patikimumu. Konstrukcijoje panaudotos šiuolaikinės medžiagos, pvz., plastikiniai kompozitai, kurie mažina ginklo masę. AK-101 įgyvendinti patobulinimai yra likusiose AK-10X serijos ginkluose. Juodo plastiko buožė gali būti užlenkiama į šoną.

AK-101 gali šaudyti trimis režimais – kaip pusiau automatinis, 3 šūvių serijomis ir serijomis kaip įprastas automatinis ginklas. AK-101 išardomas tokia pat tvarka kaip ir AK-74. AK-101 turi tvirtinimo plokštelę, prie kurios gali būti pritvirtintas optinis ar kitokie papildomi taikikliai, skirti AK klasės ginklams. Automatui tinka daugelis plastikinių ir metalinių 30 šovinių talpos AK dėtuvių. Ginklas turi AK-74 tipo vamzdžio stabdį-kompensatorių, kuris mažina vamzdžio pašokimą šūvio metu.

AK-101 variantai:
* AK-103 – 7,62 mm kalibro variantas, naudojantis 7,62x39 mm šovinius.
* Trumpavamzdžiai, turintys 10 cm trumpesnius (314 mm vietoj 415 mm) vamzdžius AK-101 variantai:
** AK-102 – 5,56x45 mm
** AK-104 – 7,62x39 mm
** AK-105 – 5,45x39 mm

AK-107 ir AK-108 buvo sukurti AK-101 pagrindu, bet jų mechanika labai skiriasi.

Kai kurie Rusijos daliniai naudoja AK-103.

## Nuorodos
* The new Kalashnikovs of AK-100 series 

Video:
* šaudymas iš AK-101
Picasso

**Picasso** gali reikšti:

* Pablo Ruiz Picasso – ispanų tapytojas;
* Picasso – žieminių rugių veislė;
Di (upė)

**Di** (, ) – upė Jungtinėje Karalystėje, Velse ir Anglijoje. Prasideda Kambrijos kalnuose, Snoudonijoje. Pradžioje prateka Balos ežerą, teka į rytus ir šiaurės rytus. Vidurupyje pasuka į šiaurę ir sudaro Velso-Anglijos sieną, toliau teka per Angliją. Ties Česteriu pasuka į šiaurės vakarus ir įteka į Airijos jūrą, sudaro plačią estuariją. Didžiausi intakai: Triverinas, Klivdogas, Alinas (kairieji). Prie Di įsikūrę Langoleno, Česterio miestai.
AK-103

**AK-103** – šiuolaikinis AK-47 automato variantas, sukurtas AK-101 pagrindu.

AK-103 automatas buvo sukurtas, kadangi dalis užsakovų labiau vertina 7,62x39 mm šovinį, negu mažesnio kalibro 5,45x39 mm šovinį dėl didesnės kaunamosios galios.

Savo konstrukcija AK-103 praktiškai nesiskiria nuo AK-74M, kuriuo dabar ginkluota didžioji dalis Rusijos armijos, tik kalibras senasis, 7,62 mm. Užlenkiama buožė patogesnė nešiojantis šį ginklą.

Prie AK-103 automato gali būti prijungiami priedai:
* povamzdinis granatsvaidis GP-25
* optinis (pvz., PSO-1), lazerinis ar naktinis taikiklis (pvz., NSPUM)
* taktinis šviestuvėlis
* slopintuvas

## Naudotojai

### Venesuela
2005 m. Venesuelos prezidentas *[[Hugo Chávez]]* pasirašė su Rusija 100 000 AK-103 pirkimo sutartį. 2006 m. ginklai buvo pristatyti. Prezidentas Chávez’as ketina užpirkti dar 920 000 šių automatų ir pradėti licencinę jų gamybą Venesueloje. Gamykla Marakajuje turi veikti visu pajėgumu 2010 m. ir per metus gaminti 50 000 AK-103.

Venesuelos kariuomenėje AK-103 keičia belgiškus FN FAL ir Izraelio pistoletus-kulkosvaidžius UZI.

### Pakistanas
2007 m. Raudonosios mečetės () Islamabade apgulties metu Pakistano specialieji daliniai buvo ginkluoti AK-103.

### Indija
Planuojama, kad „Ižmašas“ parduos Indijai AK-103 gamybos licenciją.

### Rusija
AK-103 automatus ginkluotėn priėmė Rusijos Teisingumo ministerija, jais ginkluota kalinimo vietų apsauga.

## Nuorodos
* AK101 AK103  (angliškai, gamintojo tinklalapis)
*
GP-25

**GP-25** () – vienšūvis povamzdinis 40 mm granatsvaidis, skirtas naudoti su Kalašnikovo automatais AKM, AKMS, AK-74 ir AKS-74U. Užtaisomas pro laibgalį, skirtas priešo gyvajai jėgai ir nešarvuotai technikai naikinti. Vakarai apie šį granatsvaidį pirmąkart sužinojo 1984 m., kai prasidėjo invazija į Afganistaną.

Ginklo projektavimas prasidėjo 1966 m. Centriniame Sportinių ir medžioklinių ginklų konstravimo ir tyrimų biure (, *Центральное контрукторско-испытательное бюро спортивного и охотничьего оружия*). Santrumpa GP reiškia *гранатомет подствольный* 'povamzdinis granatsvaidis'.

Ginklas užtaisomas pro žiotis. Vamzdis atlaiko ~400 šūvių. Šoviniai – 40 mm skeveldrinės granatos VOG-25 ir VOG-25P (ši granata yra šokinėjanti – nukritus pašoka į 1 m aukštį ir tada sprogsta) bei dujinė granata *Gvozd* ( 'vinis') su ašarinėmis dujomis. Šoviniai-granatos yra betūčiai, todėl iššovus granatsvaidžio vamzdyje nieko nelieka, o granatsvaidžiui nereikia išmetimo mechanizmo.

GP-25 sudaro trys dalys:
* plieninis vamzdis su gembe ir taikikliu. Gembe vamzdis tvirtinamas prie apsodo lovelio. Priekyje gembė turi spyruoklinį amortizatorių.
* uoksas
* šaunamasis mechanizmas
Pernešant granatsvaidis išardomas į du gabalus – vieną sudaro vamzdis, kitą – uoksas ir šaunamasis mechanizmas.

Vamzdžio ilgis 205 mm (5 kalibrų ilgio), su 12 graižtvų. Į vamzdį įdėtą šovinį laiko spyruoklinis fiksatorius. Neiššautas šovinys išimamas naudojant specialų ekstraktorių. Šaunamasis mechanizmas užsitaiso spaudžiant nuleistuką ir toliau spaudžiant iššauna. Kairėje pusėje yra saugiklis. Specialios svirtelės blokuoja nuleistuką, jei granatsvaidis netinkamai prijungtas prie automato.

Prie šaunamojo mechanizmo pritvirtinta tuščiavidurė plastikinė pistoletiška rankena. Taikiklis pritaikytas šaudyti tiesioginiu taikymu ar pusiau tiesioginiu taikymu. Didžiausias taikymo tolis – 400 m, mažiausias šaudymo tolis iškiląja trajektorija – 150–200 m. Šaudant 400 m atstumu granatų kritimo taško standartinis nuokrypis pagal tolį – 6,6 m, pagal frontą – 3 m.

1989 m. ginkluotėn buvo priimtas patobulintas (lengvesnis ir paprastesnės konstrukcijos) granatsvaidžio variantas GP-30 Obuvka.

## Nuorodos
* GP-25 and GP-30 underbarrel grenade launcher (USSR / Russia) 
* The GP25 underbarrel grenade launcher
Askas (upė)

**Askas** (, ) – upė Jungtinėje Karalystėje, pietryčių Velse. Prasideda Brekon Bikonso nacionaliniame parke. Teka daugiausia į pietryčius, pietus. Įteka į Bristolio įlanką (Severno estuariją) Niuporte, sudaro nedidelę estuariją.

Asko baseine veisiasi daug žuvų rūšių.

Prie Asko įsikūrę miestai: Brekonas, Abergavenis, Askas, Niuportas.

## Šaltiniai
Holio sala

**Holio sala** (, ) – nedidelė JK priklausanti sala šiaurės vakarų Velse, į vakarus nuo Anglesio salos (su ja sujungta Keturių mylių tiltu). Plotas 4,7 km². Saloje gyvena 13,8 tūkst. gyventojų (2001 m.), iš kurių dauguma gyvena Holihedo mieste. Pakrantėse vyrauja vatai ir maršos. Gausu akmenų ratų, senovinių kapaviečių.
Teisės subjektas

**Teisės subjektas** – subjektas, asmuo, kuris gali būti teisinių santykių dalyviu, tai yra turi teisinį subjektiškumą (teisnumą ir veiksnumą). Teisės subjektai pagal asmenų statuso ypatumus civilinėje teisėje skirstomi į fizinius ir juridinius asmenis. Pagal teisės šakas – baudžiamosios teisės subjektai, tarptautinės teisės subjektai ir kt.

## Istorija

Viduramžiais Europos teisėje teisės subjektais buvo ir gamtos reiškiniai (perkūnija), vanduo, gyvūnai, netgi ir daiktai (pvz., įrankiai). Pavyzdžiui, baudžiamojoje teisėje jiems buvo priskiriamas deliktinis teisnumas ir veiksnumas: už „nusikaltimus“ buvo baudžiami ne tik gyvūnai, bet ir daiktai, „prisidėję“ prie nusikaltimo (pvz., varpas, kuriuo buvo šaukiama maištauti, sukilti). Pagal Lietuvos Statutus gyvūno (šuns, arklio ar kt.) savininkas turėjo atlyginti gyvūno padarytą žalą arba perduoti šį gyvūną nukentėjusiam asmeniui. Gyvūnas buvo išduodamas ne kaip turtas žalai atlyginti, bet kaip kaltininkas, baudžiamosios teisės subjektas, kurį nukentėjusysis galėjo bausti savo nuožiūra.

## Teisinis subjektiškumas
Teisinis subjektiškumas – asmens savybė, galėjimas būti teisinių santykių dalyviu. Subjektiškumą sudaro teisnumas ir veiksnumas. Išskiriamas šakinis teisinis subjektiškumas – civilinis subjektiškumas, tarptautinis teisinis subjektiškumas ir t. t.

## Literatūra

* Gyvūnai kaip feodalinės Lietuvos teisės subjektai // Jevgenij Machovenko. Individualūs feodalinės Lietuvos teisės subjektai. Mokslo darbai: Teisė, Nr. 42.
* Jevgenij Machovenko. Kolektyviniai feodalinės Lietuvos teisės subjektai. Mokslo darbai: Teisė, Nr. 43.
Gyvoji jėga

**Gyvoji jėga** () – kariuomenės dalis, kurią sudaro žmonės ir gyvūnai (ne technika). Tai kareiviai ir karininkai bei kavalerijos, artilerijos vilkimo, gurguolių arkliai bei kiti nešuliniai gyvuliai.

Šiais laikais, kai arklių ar kitų nešulinių gyvulių ginkluotosiose pajėgose praktiškai nebeliko, terminas *gyvoji jėga* tapo termino *kariai* sinonimu – ėmė reikšti praktiškai tik žmones.
Kalninė cikada

**Kalninė cikada** (*Cicadetta montana*) – giedančiųjų cikadų (*Cicadidae*) šeimai priklausantys vabzdžiai. Kartais priskiriami atskirai šeimai – *[[Tibicinidae]]*. Tai vieninteliai šios šeimos cikadų atstovai, o tuo pačiu ir stambiausia cikadinių rūšis aptinkama Lietuvoje.

## Ypatumai

Kalninės cikados užauga iki 20 mm dydžio, kūnas juodos arba tamsiai pilkos spalvos tik narelių galai gelsvai oranžiniai. Gyvena šiltuose, molinguose pietiniuose šlaituose, apaugusiuose pavieniais krūmais ar medžiais. Kiaušinėlius deda į stiebus ar šaknis. Nimfos ritasi rugsėjo–spalio mėnesiais. Išsiritusios mažytės nimfos įsirausia į žemę ir minta šaknimis (melsvosios melvenės, didžialapių šakių, šermukšnių, drebulių, baltalksnių, klevų ir kt.). Vystosi 4–8 metus. Suaugę vabzdžiai pasirodo gegužės pabaigoje – birželio pradžioje.

## Paplitimas

Paplitusios vidurio ir pietų Europoje, Kaukaze, Pietų Urale. Šiaurinė arealo dalis driekiasi per Estiją, Suomiją ir Švediją. Lietuvoje labai reta, įrašyta į Lietuvos raudonąją knygą.

## Galerija


Cicadetta montana (4725478566).jpg|Suaugėlis prie išnaros
Cicadetta montana (10.3897-BDJ.8.e54424) Figure 34 .jpg|Patelė


## Šaltiniai
1992 m. Formulės 1 sezonas

**1992 m. Formulės 1 sezonas** buvo 43-as FIA rengtas Formulės 1 pasaulio čempionatas. Prasidėjo kovo 1 d., o baigėsi lapkričio 8 d.

## Galutinė čempionato rikiuotė
### Pilotų įskaita

### Konstruktorių įskaita

## Šaltiniai
Tafas

**Tafas** (, ) – upė Jungtinėje Karalystėje, pietų Velse. Prasideda dviem ištakomis Brekono Bakenų regione – Taf Fečanu ir Taf Fauru. Upės susilieja į šiaurę nuo Merter Tidvilio ir teka į pietus. Įteka į Bristolio įlanką Velso sostinėje Kardife.

Didesni intakai: Ronda, Sinonas.
Liuksemburgo transportas

Liuksemburgo transportą sudaro:
* Geležinkeliai – 274 km geležinkelių bėgių. Visi jie standartinio tipo.
* Keliai – 30 189 km asfaltu dengtų kelių.
* Oro linijos – 2 oro uostai. Tarptautinis oro uostas Liuksemburge: Findel oro uostas yra 5,6 km. į šiaurės rytus nuo sostinės – Liuksemburgo miesto. Jis yra 376 metrai virš jūros lygio.
Baritonas (albumas)

**„Baritonas“** – antrasis operos dainininko (baritono), Lietuvos nacionalinio operos ir baleto teatro bei Kauno muzikinio teatro solisto, Lietuvos muzikos ir teatro akademijos profesoriaus bei Vilniaus kolegijos docento Vytauto Juozapaičio albumas, išleistas 2005 m.

Šis albumas įrašytas kartu su Lietuvos valstybiniu simfoniniu orkestru, vadovaujamu dirigento Gintaro Rinkevičiaus.

## Dainos
# Wolfgang Amadeus Mozart opera „Don Žuanas“ (Don Giovanni). Don Žuano arija „Fin Ch’han Dal Vino“ (1:23)
# Wolfgang Amadeus Mozart opera „Don Žuanas“ (Don Giovanni). Don Žuano kanconeta „Deh, Vieni Alla Finestra“ (2:05)
# Gioachino Rossini opera „Sevilijos kirpėjas“ (Il Barbiere di Siviglia). Figaro kavatina „Largo Al Factotum“ (4:25)
# Charles Gounod opera „Faustas“ (Faust). Valentino kavatina „Avant De Quitter Ces Lieux“ (3:37)
# Georges Bizet opera „Karmen“ (Carmen). Eskamilijo kupletai „Votre Toast, Je Peux Vous Le Rendre“ (3:45)
# Piotro Čaikovskio opera „Eugenijus Oneginas“ (Евгений Онегин). Onegino arija „Вы Мне Писали“ (4:53)
# Piotro Čaikovskio opera „Pikų dama“ (Пиковая Дама). Jeleckio arija „Я Вас Люблю“ (4:46)
# Vytauto Klovos opera „Pilėnai“. Ūdrio daina (Aš Papuošiu Žirgo Galvą Pinavijom) (3:37)
# Giuseppe Verdi opera „Rigoletas“ (Rigoletto). Rigoleto arija „Cortigiani, Vil Razza Dannata“ (4:13)
# Giuseppe Verdi opera „Traviata“ (La Traviata). Žermono arija „Di Provenza Il Mar“ (4:23)
# Richard Wagner opera „Tanhoizeris“ (Tannhauser). Volframo daina „O Du Mein Holder Abendstern“ (4:43)
# Giuseppe Verdi opera „Likimo galia“ (La Forza Del Destino). Don Karlo arija „Urna Fatale Del Mio Destino“ (6:05)
# Giuseppe Verdi opera „Kaukių balius“ (Un Ballo In Maschera). Renato arija „Alzati! Là Tuo Figlio" (8:06)
# Giuseppe Verdi opera „Don Karlas“ (Don Carlos). Rodrigo di Pozos arija „Son Io, Mio Carlo“ (9:42)

Bendra trukmė – 62 min. 43 sek.

## Šaltiniai
Negaliu Nemylėti (albumas)

**„Negaliu Nemylėti“** – debiutinis operos dainininko (baritono), Lietuvos nacionalinio operos ir baleto teatro bei Kauno muzikinio teatro solisto, Lietuvos muzikos ir teatro akademijos profesoriaus bei Vilniaus kolegijos docento Vytauto Juozapaičio albumas, išleistas 2004 m.

Šis albumas įrašytas kartu su Lietuvos nacionalinio radijo ir televizijos lengvosios muzikos orkestru, vadovaujamo Jaroslavo Cechanovičiaus.

## Dainos

# Jausmai Naktyje / Strangers In The Night (B. Kaempfert, Ch. Singleton, E. Snyder / E. Juozapaitienė) (3:33)
# Kai Tu Toli / The Shadow Of Your Smile (J. Mandel, P. F. Webster / E. Juozapaitienė) (3:19)
# Mylėk Mane Švelniai / Love Me Tender (E. Presley, V. Matson / J. Radišauskienė) (2:32)
# Ateik (J. Cechanovičius, R. Skučaitė) (3:15)
# Pakerėjimas / Fascination (F. D. Marchetti, M. Feraudy, D. Manning / S. Budrytė) (2:23)
# Rudenėjant (A. Raudonikis, S. Žlibinas) (3:11)
# Negaliu Nemylėti / Can’t Help Falling In Love (G. D. Weiss, H. Peretti, L. Creatore / J. Radišauskienė) (3:42)
# Atminimų Bangos / Be My Love (N. Brodszky, S. Cahn / J. Radišauskienė) (4:06)
# Žiedų Pūga / Smoke Gets In Your Eyes (J. Kern, O. Harbach / V. Bložė) (3:54)
# Krantas (J. Juozapaitis, S. Žlibinas) (3:46)
# Jausmų Jūra / Misty (E. Garner, J. Burke / E. Juozapaitienė) (3:28)
# Esu Laimingas / My Way (C. François, J. Revaux / E. Juozapaitienė) (4:45)

Bendra trukmė – 41:58

## Šaltiniai
Neprarask Vilties (albumas)

**„Neprarask Vilties“** – 3-asis operos dainininko (baritono), Lietuvos nacionalinio operos ir baleto teatro bei Kauno muzikinio teatro solisto, Lietuvos muzikos ir teatro akademijos profesoriaus bei Vilniaus kolegijos docento Vytauto Juozapaičio albumas, išleistas 2008 m. vasario mėnesį. Šis albumas įrašytas studijoje „Mama Studios“ 2007–2008 m.

2008 m. vasario 21 d. albumas pristatytas koncertu Vilniuje, Šv. Kotrynos bažnyčioje. Renginyje, kurį vedė Rūta Mikelkevičiūtė, taip pat dainavo Merūnas, Larisa Kalpokaitė, Anatolijus Oleinik, Eglė Juozapaitienė bei vokalinis ansamblis „Eglė“. Per Šv. Velykas, balandžio mėn. šį koncertą rodė LNK, o netrukus buvo išleistas ir DVD „Neprarask Vilties“.

Su dauguma iš pristatyme dalyvavusių atlikėjų visus 2008 m. tęsėsi albumo koncertinis turas, kurio metu Vytautas Juozapaitis koncertavo didžiuosius Lietuvos miestuose.

Albumo eilių autoriai – Vytautas Juozapaitis, Bernardas Brazdžionis, John Lennon, Violeta Palčinskaitė, Algimantas Baltakis bei kt., albumo muzikos autoriai – Gediminas Zujus, Polas Makartnis, Eric Clapton, Džiuzepė Verdis, Francas Šubertas, Vytautas Klova, Gintautas Abarius bei kt.

Albumo dainų prodiuseriai – Gediminas Zujus ir Vytautas Juozapaitis.

## Dainos

# „Aš Čia, Gyva“ (B. Brazdžionis, G. Zujus) (3:53)
# „Ave Marija / Ave Maria“ (F. Schubert / E. Juozapaitienė) (4:53)
# Kapitono Georgo daina „Edelweiss“ iš Rodgers ir Hammerstein miuziklo „Muzikos garsai“ (R. Rodgers / V. Juozapaitis) (3:27)
# „Gatvė, Kurioje Tu Gyveni / On The Street Where You Live“ iš F. Loewe miuziklo „Mano puikioji ledi“ (F. Loewe, A. J. Lerner / V. Palčinskaitė) (3:07)
# „Yesterday“ (J. Lennon, Paul McCartney) (3:32)
# „Laivas“ (L. Vilkončius, A. Baltakis) (4:39)
# „Meilė Kartais Žeidžia / Too Much Love Will Kill You“ (B. May, F. J. Musker, E. Lamers / J. Čekatauskaitė) (4:21)
# „Neprarask Vilties / Adagio“ (T. Albinoni / V. Juozapaitis) (3:19)
# „Šaukiu Aš Tautą“ (G. Abarius, B. Brazdžionis) (5:31)
# Vergų choras „Skrisk, Svajone / Va', Pensiero“ iš G. Verdi operos „Nabukas“ (G. Verdi, T. Solera) (2:41)
# „Tears In Heaven“ (E. Clapton, W. Jennings) (4:30)
# Ūdrio daina „Aš Papuošiu Žirgo Galvą Pinavijom“ iš V. Klovos operos „Pilėnai“ (nauja versija) (V. Klova, J. Mackonis) (3:38)
# „Vilties Šviesa“ (G. Zujus, R. Zemkauskas) (3:05)

Bendra trukmė – 50 min. 29 sek.

## Šaltiniai
GP-30

**GP-30 Obuvka**, kitaip dar 6G21 () – rusiškas povamzdinis 40 mm granatsvaidis, patobulinta GP-25 versija.

Skirtas naikinti kareiviams, esantiems atviroje vietoje, atviruose apkasuose, priešingame kalvų šlaite, taip pat nešarvuotai technikai. Ginkluotėn priimtas 1989 m.

Naudojamas su Kalašnikovo automatais (AK-74 ir vėlesniais), taip pat AN-94. Siekiant sumažinti atatranką šaudant ant automato buožės gali būti užmaunamas specialus guminis amortizatorius.

GP-30 skiriasi nuo GP-25:
* 260 g lengvesnis
* 30 % pigesnė gamyba
* šiek tiek trumpesnis
* patobulintas taikiklis
Naudoja tas pačias granatas VOG-25 ir VOG-25P.

Graižtvinė dalis vamzdyje yra 98 mm ilgio, vamzdis su 12 graižtvų.
Taikymo linijos ilgis – 120 mm.

Kareivis su GP-30 nešiojasi 10 granatų – šovinių.

## Nuorodos
* Underbarrel grenade charger GP- 30 
* GP-25 and GP-30 underbarrel grenade launcher (USSR / Russia) 
* Russian Grenade Launchers GP-25 & GP-30  (diskusija)
PSFK Černomorec Burgas

**Burgaso „Černomorec“** – Bulgarijos futbolo klubas iš Burgaso.

## Istorija

2005 m. „Černomorec“ nukrito į III pakopą. Tuo metu įsikūrė naujas klubas „Černomorec 919“, kuris ėmė žaisti toje pačioje zonoje kartu su senuoju klubu. Naujajam klubui savivaldybės sprendimu taip pat perduotas „Černomorec“ stadionas, o senajam atiteko „Červeno zname“ stadionas. Galų gale, 2006 m. pabaigoje senasis klubas visiškai pasitraukė iš varžybų ir išnyko. 

## Spalvinė gama

## Sezonai

|}

### [[UEFA]] varžybos

|}

## Išnašos

## Nuorodos
* SOCCERWAY
* FLASHSCORE 
* Transfermarkt
FC Ekibastuz

**Pavlodaro „Ėkibastuz“** – Kazachijos futbolo klubas iš Pavlodaro.

## Istorija
Klubas įkurtas 2003 m. kaip **TOO SK Ènergetik Pavlodar**.  2007 m. prisijungė prie Energetik-2 Ekibastuz komandos.

Nuo 2010 m. vadinasi **Ėkibastuz**. Rungtyniavo Pirmoje lygoje.

## Sezonai
; Pastarųjų metų sezonai

|}
GE (grupių etapas)

## Emblema

Vaizdas:FC Energetik.png|„Energetik“  2003–2007 m.
Vaizdas:FC_Ėkibastuz_Pavlodar_logo.png|„Ėkibastuz“  nuo 2010 m.
Vaizdas:Ėkibastuz FK logo.png|Ekibastuz FC  nuo 2022 m.


## Išnašos

## Nuorodos
* SOCCERWAY
* FLASHSCORE
* Globalsportsarchive
FK Megasport Almaty

**FK Megasport Almaty** – buvęs Kazachijos futbolo klubas iš Almatos.

## Istorija

2008 m. žaidė , sėkmingai jas baigė, ir nors neturėjo finansinių sunkumų kaip nemažai kitų šalies klubų, 2009 m. pradžioje susijungė su FK Almaty į naują – Lokomotiv Astana klubą.

## Logotipas

Vaizdas:Megasport2.gif|Senoji klubo emblema
Vaizdas:Megasport.gif|logotipas iki 2008 m.


## Pasiekimai

## Sezonai

|}

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
* RSSSF duomenų bazė (Pirmos lygos sezonai)
SP Tre Penne

**San Marino „Tre Penne“** – San Marino futbolo klubas iš San Marino miesto, 5 kartus šalies čempionas.

## Istorija
Klubas įkurtas 1956 m. Penkis kartus tapo šalies čempionais (2012, 2013, 2016, 2019 ir 2023 m.).

Pirmasis San Marino futbolo klubas, pelnęs pergalę Europos futbolo turnyre, kai 2013-2014 m. UEFA čempionų lygos atrankoje 1-0 įveikė Armėnijos „FA Širak Gyumri“ klubą.

2019 m. liepos 23 d. Europos lygos rungtynėse SP „Tre Penne“ nusileido „Sūduvai“ rezultatu 0:5. Atsakomosios rungtynės vyko 2019 m. liepos 30 d. Jose dar kartą nusileista tokiu pačiu rezultatu (0:5). Bendras dviejų rungtynių rezultatas buvo 10:0 Lietuvos klubo naudai.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
AC Juvenes/Dogana

**Doganos „Juvenes“** – San Marino futbolo klubas iš Doganos.

## Istorija
Klubo ištakos siekia 1937 m., kai buvo įkurtas Castellana.

Nuo 1953 m. žinomas SS Juvenes pavadinimu.

2000 m. prijungtas GS Dogana.

## Pasiekimai

## Sezonai

|}

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportsarchive